Oleg Ivanov

Oleg Ivanov (sündinud 14. juulil 1977) on krüptoärimees ja poliitik. 

Hariduselt jurist ja finantsist.

Ivanov töötab kommertsjuhina firmas OÜ Polarum Kaup.Kandidaat nr 1038 OLEG IVANOV

Vaated
16. aprillil 2022 tegi Ivanov oma autost venekeelse video, kus ta pidas maha 21 minutilise emotsionaalse monoloogi, kus ta rääkis liikumisest "Koos". Muuhulgas nimetas ta Butša massimõrva sündmuseks, mida pole olnud ja on lavastatud ukrainlaste poolt.Олег Иванов - пора сделать выбор. youtube.com, 16. aprill 2022
Ta võrdles apoliitilisi venelasi juutidega, kes olid tema hinnangul II maailmasõja ajal samuti apoliitilised ja visati pärast ahju. 
Ta väitis, et Soome ja Rootsi tiritakse vastu tahtmist NATO-sse, kuna Ukrainat ei õnnestunud sinna saada.Oleg Ivanov: Eesti on määratud sõjas Venemaaga hävitamisele, Eesti subtiitrid
Ivanov ennustas seoses Lätis toimuva punamonumentide eemaldamisega, et seal korraldatakse midagi sarnast Butša massimõrvale, ehk tema hinnangul lavastatakse näitemäng.

24. aprillil 2022 postitas Ivanov Internetti video, kus nimetas Butša massimõrva lavastuseks. Ühtlasi kutsus ta hakkama vastu "Baltikumi režiimidele", kes võivad samasuguse mõrva korraldada Balti riikides, et hukata "teisitimõtlejad". "Eesti on määratud sõjas Venemaaga hävitamisele. Liitlased sõdivad Venemaaga oma vasallriikide kätega, mitte otse. Liitlaste plaanide järgi läheb Eesti hävitamisele. Tehakse kõik, et järgmiseks sõjakoldeks saab Baltikum. Samad kriminaalid, kes ajasid massid süstla otsa, ajavad nüüd riigid Venemaaga sõtta."https://www.bitchute.com/video/5t7SyrBgdZej/

2022. aasta novembris osales Ivanov Vladimir Solovjovi saates, kus ta ütles, et Eesti peaks olema läbirääkimisteks avatud, kuid praegune orientatsioon "teravnemisele" head ei tõota: "Meie põhisõnum on rahu ja rahvustevaheline harmoonia Eestis."

"Ma tean, et Putin algatas sõjalise operatsiooni. Kuid ma tean ka seda, et kui Putin poleks seda teinud, oleks Ukraina armee mõne päeva jooksul rünnanud Donbassi", tsiteeris Ivanovi Taani Raadio (DR).https://www.postimees.ee/7694716/venemeelsed-konservatiivid-ja-vasakpoolsed-uhes-paadis-liikumine-koos-tahab-riigikokku

Poliitiline tegevus
2023. aasta Riigikogu valimised
Koos  Aivo Petersoniga juhtis ta 19. mail 2022 loodud  poliitilist liikumist Koos/Вместе, mis 2023. aasta Riigikogu valimisteks liitus valimisliiduks Eestimaa Ühendatud Vasakparteiga.

Ivanov kogus XV Riigikogu valimistel Tallinna Kesklinna, Lasnamäe ja Pirita linnaosa ringkonnas 2699 häält. Sellest ei piisanud Riigikokku saamiseks.

2023. aasta mais põgenes Ivanov Sotši, kuna ta kartis vahistamist.Erakonna Koos juht Ivanov lahkus Venemaale ja juhib erakonda sealt

 Isiklikku 
Tema isa on endine Konstitutsioonierakonna poliitik Vladimir Ivanov.

Viited

Kategooria:Eesti poliitikud
Kategooria:Sündinud 1977